Θεσσαλονίκη, 09/09/2025

**Lidl Ελλάς: Για ακόμα μία φορά, το πιο οικονομικό καρότσι**

**Το καρότσι της εταιρείας αποδείχθηκε κατά 11,75% φθηνότερο από άλλο Σούπερ Μάρκετ, προσφέροντας εξοικονόμηση έως και 10,74€, επιβεβαιώνοντας για ακόμη μια φορά γιατί παραμένει Νο.1 στη σχέση ποιότητας–τιμής.**

Σε μια περίοδο όπου η ακρίβεια στα προϊόντα πρώτης ανάγκης πιέζει τα ελληνικά νοικοκυριά και οι εβδομαδιαίες αγορές στο super market γίνονται ολοένα και πιο δύσκολες, η **Lidl Ελλάς** στέκεται για ακόμα μία φορά δίπλα στους καταναλωτές. Με τη νέα της καμπάνια και κεντρικό μήνυμα **«Για ακόμα μία φορά, το πιο οικονομικό καρότσι»**, η εταιρεία αποδεικνύει έμπρακτα τη δέσμευσή της να προσφέρει την καλύτερη σχέση ποιότητας – τιμής, με **σαφή διαφορά από τον ανταγωνισμό**.

Στο πλαίσιο της ενέργειας, πραγματοποιήθηκε αγορά 44 βασικών προϊόντων ευρείας κατανάλωσης από την εταιρεία ερευνών **IWD**, η οποία προχώρησε σε έλεγχο τιμών συγκρίνοντας το συνολικό κόστος καροτσιού ανάμεσα στη **Lidl Ελλάς** και σε άλλη αλυσίδα super market. Τα αποτελέσματα ήταν ξεκάθαρα: Οι καταναλωτές, κάνοντας αγορές των συγκεκριμένων προϊόντων στα **Lidl**, **επωφελούνται με έως και 10,74€**, ενώ το καρότσι της **Lidl Ελλάς** αποδείχθηκε κατά **11,75% φθηνότερο** σε σχέση με άλλο Σούπερ Μάρκετ – **χωρίς καμία έκπτωση στην ποιότητα**.

*«Στη Lidl Ελλάς πιστεύουμε ότι κάθε οικογένεια αξίζει να γεμίζει το καρότσι της χωρίς άγχος και χωρίς συμβιβασμούς στην ποιότητα»,* δηλώνει ο **Martin Brandenburger, CEO και Πρόεδρος Διοίκησης της Lidl Ελλάς**. *«Σε μια εποχή που η ακρίβεια δοκιμάζει την καθημερινότητα όλων μας, εμείς στεκόμαστε δίπλα στους καταναλωτές με ουσιαστικές λύσεις και πραγματική αξία. Το γεγονός ότι το καρότσι μας είναι κατά 11,75% πιο οικονομικό δεν είναι απλώς ένας αριθμός. Είναι η έμπρακτη απόδειξη ότι μένουμε πιστοί στη δέσμευσή μας να προσφέρουμε σε κάθε νοικοκυριό περισσότερα, με λιγότερα.»*

Με την πρωτοβουλία αυτή, η **Lidl Ελλάς** επιβεβαιώνει γιατί είναι για ακόμα μία χρονιά **No.1 στη σχέση ποιότητας–τιμής**. Για το **2025-2026** έχει κερδίσει τη διεθνώς αναγνωρισμένη διάκριση **Best Buy Award**, σύμφωνα με την ανεξάρτητη έρευνα του διεθνούς οργανισμού **ICERTIAS**, η οποία διεξήχθη τον Μάιο του 2025 στην Ελλάδα.

Με το βλέμμα στο μέλλον, η **Lidl Ελλάς** παραμένει αφοσιωμένη στο να κρατά τις τιμές χαμηλά και τις αγορές προσιτές για κάθε νοικοκυριό. Με σταθερή δέσμευση στη διαφάνεια και στη σχέση ποιότητας – τιμής, συνεχίζει να αποδεικνύει ότι το πιο οικονομικό καρότσι βρίσκεται στα **Lidl**.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

**[tiktok.com/@lidlhellas](https://www.tiktok.com/@lidlhellas?lang=en)**